Lietuvos ir Malio santykiai

Lietuvos ir Malio santykiai – dvišaliai tarptautiniai santykiai tarp Lietuvos ir Malio.

Malis Lietuvos nepriklausomybę pripažino 1992 m. sausio 25 d., o diplomatiniai santykiai tarp šalių užmegzti 1995 m. lapkričio 21 d.

2022 m. pradžioje Lietuvoje neregistruota Malio piliečių, išskyrus 15 VSAT Užsieniečių registracijos centrų gyventojų.

Abi šalys yra Jungtinių Tautų narės.

Malis yra akreditavęs Lietuvai Vokietijoje reziduojantį ambasadorių.Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-02  Lietuva akreditavusi savo ambasados Maliui neturi. Bamake veikia Lietuvos garbės konsulatas.

 Santykių istorija 
Nėra duomenų apie kontaktus tarp Lietuvos ir Malio iki 1992 m., kuomet ši pripažino Lietuvos nepriklausomybę.

1999 m. Lietuva, Malis ir dar 15 pasaulio valstybių buvo įkūrusi Demokratijų bendriją, besiremiančia JT chartija ir Visuotine žmogaus teisių deklaracija. Šios organizacijos tikslas buvo pasauliniu mastu stiprinti ir gilinti demokratiją.Demokratų bendrijos trejetas ragina Birmą/Mianmarą nutraukti žmogaus teisių pažeidimus (Lietuvos Respublikos užsienio reikalų ministerija) Pirmąjį dešimtmetį po šios organizacijos įkūrimo buvo nemažai daugiašalio politinio bendradarbiavimo tarp Lietuvos ir Malio, ypač Malio ir Lietuvos pirmininkavimo metais. 2007 m. lapkričio 15-17 d. Malyje, kuris pirmininkavo Demokratų bendrijoje 2006–2007 m., lankėsi Lietuvos užsienio reikalų viceministras Jaroslav Neverovič, kur dalyvavo Bamake vykstančioje ketvirtojoje Demokratijų bendrijos ministrų konferencijoje. Lietuvos viceministras, kalbėdamas darbo grupėje „Skurdas, vystymasis ir demokratinis valdymas“, pabrėžė demokratinio valdymo vaidmenį kovojant su skurdu, pažymėjo piliečių dalyvavimo visų lygių valdyme svarbą, pasidalijo demokratijos kūrimo Lietuvoje patirtimi.Lietuva dalijasi demokratijos kūrimo patirtimi (Lietuvos Respublikos užsienio reikalų ministerija) Kitas daugiašalis susitikimas tarp Lietuvos ir Malio įvyko 2009 m. sausio 23 d. Lisabonoje (Portugalija), kur vyko Demokratijų bendrijos "trejeto“ (Malis, Portugalija ir Lietuva) užsienio reikalų ministrų (Al-Mamūno Babos Laminės Keitos, Luiso Amado ir Vygaudo Ušacko) susitikimas.Demokratijų bendrijos „trejetas“ Lisabonoje ieškojo būdų efektyviau panaudoti bendrijos potencialą (Lietuvos Respublikos užsienio reikalų ministerija)

Nuo 2013 m. pavasario keli Lietuvos kariai rotacijos būdu dalyvauja Malyje vykdomoje Europos Sąjungos karinėje mokymų misijoje EUTM. 2014 m. skiriamuosius raštus Lietuvos prezidentei įteikė pirmoji Malio ambasadorė Lietuvai.

Nuo 2016 m. rugpjūčio Lietuvos kariai savanoriai dalyvauja taikos palaikymo misijoje pavadinimu MINUSMA Gao regione.Į misiją Malyje išlydėta per 40 Lietuvos karių – LRT Į misiją Malyje išlydėta per 40 Lietuvos karių – LRT 2022 m. duomenimis – taikos palaikymo misijoje dalyvavo 45 karių ir vienas policininkas savanoris iš Lietuvos.

2017 m. kovo mėn. Malyje įsteigtas garbės konsulatas, kuriame atstovauja Lietuvos Respublikos garbės konsulas Mamadu Habibas Dialas.Viceministras Germanas susitiko su naujoju Malio ambasadoriumi Lietuvai (Lietuvos Respublikos užsienio reikalų ministerija) 
Be to 2017 m. Lietuvos užsienio reikalų ministerija skyrė 20 tūkst. eurų humanitarinei pagalbai Maliui.Lietuva skyrė lėšų humanitarinei pagalbai Šri Lankai ir Maliui (Lietuvos Respublikos užsienio reikalų ministerija)

Tų pačių metų rugsėjo 20 d. Lietuvos užsienio reikalų ministras Linas Linkevičius Niujorke dalyvavo ministrų lygio susitikime dėl Malio taikos susitarimo įgyvendinimo.Lietuva patvirtino paramą tarptautinėms taikos palaikymo pastangoms Malyje (Lietuvos Respublikos užsienio reikalų ministerija)

2017 m. spalio 17-18 d. Malyje lankėsi Lietuvos užsienio reikalų ministras Linas Linkevičius, kur susitiko su Malio prezidentuMinistras Linas Linkevičius Bamake (Malis) susitinka su Malio Prezidentu (Lietuvos Respublikos užsienio reikalų ministerija) , užsienio reikalų ministru Abdūlaje Diopu, Malio parlamento pirmininku ir kitais aukštais Malio pareigūnais, tarptautinių organizacijų atstovais, Lietuvos kariais, tarnaujančiais Jungtinių Tautų taikos palaikymo misijoje MINUSMA bei Europos Sąjungos mokymų misijoje (EUTM).L. Linkevičius su darbo vizitu lankysis Malyje ir Ganoje (Lietuvos Respublikos užsienio reikalų ministerija)

2018 m. spalio 8-9 d. Lietuvos užsienio reikalų ministras Linas Linkevičius dalyvavo Tarptautinės frankofonijos organizacijos viršūnių susitikimo ministrų konferencijoje, kurios metu susitiko su Malio užsienio reikalų ministre Kamisa Kamara, su kuria aptarė Lietuvos įsitraukimą į MINUSMA ir galimybes aktyviau bendradarbiauti plėtojant dvišalius santykius įvairiose srityse bei organizuoti galimus dvišalius vizitus.Tarptautinės frankofonijos organizacijos susitikime ministras ragino įgyvendinti įsipareigojimus užtikrinant taiką ir visuomenės gerovę (Lietuvos Respublikos užsienio reikalų ministerija)

2019 m. gegužės 13 d. tiek Lietuvos užsienio reikalų ministras Linas Linkevičius, tiek Malio ministras dalyvavo Europos Sąjungos ir Sahelio šalių penketo susitikime Briuselyje.Briuselyje vyks Rytų partnerystės dešimtmečiui skirti susitikimai (Lietuvos Respublikos užsienio reikalų ministerija)  Tų pačių metų gegužės 28 d. Vilniuje viešėjo ir konferencijoje „Lietuvos vystomasis bendradarbiavimas: indėlis į Afrikos-ES partnerystę“ dalyvavo Malio užsienio reikalų ir tarptautinio bendradarbiavimo ministerijos Daugiašalio bendradarbiavimo departamento direktorius Dr. Modibas Traorė.Užsienio reikalų ministerijoje vyks tarptautinė Afrikos ir ES partnerystės konferencija (Lietuvos Respublikos užsienio reikalų ministerija)

2019 m. rugsėjo 25 d. Ministras Linas Linkevičius dalyvavo aukšto lygio konferencijoje dėl Malio ir Sahelio.Linas Linkevičius dalyvauja aukšto lygio konferencijoje dėl Malio ir Sahelio (Lietuvos Respublikos užsienio reikalų ministerija)

2021 m. kovo 19 d., likus kiek daugiau nei 2 mėnesiams iki antrojo perversmo Malyje, Lietuvos užsienio reikalų viceministras Mantas Adomėnas nuotoliniu būdu dalyvavo ir pasisakė Čade vykusiame Tarptautinės koalicijos Saheliui užsienio reikalų ministrų susitikime, kuriame buvo įvertinta padėtis Sahelyje. Lietuvos viceministras pabrėžė, kad Lietuva laikysis savo įsipareigojimų dalyvaujant JT MINUSMA operacijoje ir Europos Sąjungos mokymo misijoje Malyje.Viceministras M. Adomėnas dalyvavo Saheliui skirtoje vaizdo konferencijoje (Lietuvos Respublikos užsienio reikalų ministerija) 

2022 m. vasario 14 d. Lietuvos užsienio reikalų ministras Gabrielius Landsbergis dalyvavo nuotoliniame užsienio reikalų ir gynybos ministrų susitikime dėl Malio.Ministras G. Landsbergis dalyvaus nuotoliniame užsienio reikalų ir gynybos ministrų susitikime dėl Malio (Lietuvos Respublikos užsienio reikalų ministerija) 

 Švietimo, mokslo ir technologiniai mainai ir kultūrinis bendradarbiavimas 
2007 m. Malyje apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos Pirmajame sezone pavadinimu „Afrika.lt“.

Lietuva dalyvauja ES mokymo misijoje Malyje.Europos ir Afrikos Sąjungų užsienio reikalų ministrų susitikime aptartas bendradarbiavimas su Afrikos šalimis (Lietuvos Respublikos užsienio reikalų ministerija)

2012 m. kovo 19 d., Lietuvoje vykstant Frankofonijos dienoms, Lietuvos užsienio reikalų ministerija surengė susitikimą su iškiliu Malio menininku ir mokslininku prof. Gausu Diavara. Šis renginyje dalyvavusius supažindino su svarbiausiomis Malio kultūros aktualijomis, pasidalino savo prancūziškos kultūros sklaidos patirtimi, pristatė Malio meno darbų ekspoziciją; taip pat renginio metu atlikta garbaus svečio sūnaus, žymaus lietuvių muzikanto Viktoro Diavaros atliekamų kūrinių prancūzų ir bambarų kalbomis.Frankofonijos dienų proga URM rengia susitikimą su iškiliu Malio menininku, mokslininku ir Frankofonijos žinovu Gausu Diavara (Lietuvos Respublikos užsienio reikalų ministerija) Taip pat Malio atlikėjai Petit Adama Diarra ir Saly Diediouf kartu su Lietuvos atlikėjais grojo „Afrikos dienų“ Vilniuje metu.Lietuvoje prasideda „Afrikos dienos“ (Lietuvos Respublikos užsienio reikalų ministerija) 

2018 m. Lietuva per Pasaulio maisto programą skyrė 15 tūkst. eurų humanitarinės paramos Maliui.Lietuva skyrė lėšų humanitarinei pagalbai Sirijai, Maliui, Somaliui ir Gvatemalai (Lietuvos Respublikos užsienio reikalų ministerija)

Su Maliu vykdyti bent du vystomojo bendradarbiavimo projektai. 2017 m. įgyvendinta Lietuvos tuometinio Aleksandro Stulginskio universiteto ir Lietuvos garbės konsulo Malyje viešos-privačios partnerystės iniciatyva, kurios tikslas – stiprinti Malio jaunimo verslumo įgūdžius ir tuo pačiu įsidarbinimo galimybes savo šalyje, pritaikant naujas technologijas žemės ūkyje. Projekto vertė – beveik 60 tūkst. eurų. Kitas projektas – 2019 m. planuotas įgyvendinti 260 tūkst. eurų vertės projektas, kuriuo siekiama skatinti saulės energetikos vystymąsi Malyje, ir kurio esmė – Lietuvos UAB „Saulės grąža“, bendradarbiaujant su Malio partneriais, įrengti saulės elektrinės ir karšto vandens ruošimo sistemas, naudojant Lietuvoje pagamintus produktus. Tačiau nežinoma apie projektų sėkmę po 2020 m. įvykdyto karinio perversmo šalyje.

Lietuvos ir Malio vyrų futbolo rinktinės iki 2021 m. gruodžio yra tarpusavyje sužaidusios vienerias draugiškas rungtynes, kurias laimėjo Malio rinktinė.
Lietuvos klubuose rungtyniavo trys maliečiai – 2015 m. Pakruojo „Kruoja“ klube rungtyniavo Būbakaris Diara, o 2017 m. Vilniaus „Žalgirio“ klube – Mamanas El Chadžis Traorė. Nuo 2022 m. pavasario FK „Panevėžio“ klube žaidžia Julisas Dialas.

 Ekonominiai santykiai 
2018 m. duomenimis, prekybos apyvarta tarp Lietuvos ir Malio siekė 1,03 mln. eurų.

Prekybos balanse dominuoja eksportas iš Lietuvos į Malį.

 Eksportas sudaro 1,03 mln. eurų.
 Importas sudaro 100 eurų.

 Metai  2016  2017  2018 Eksportas į Malį (mln. eur.) 0,14  2,81  1,03 Importas iš Malio (tūkst. eur.) 0,0  2,5  0,1

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Malio piliečių skaičius Lietuvoje 1  0  0  0

 Pasiuntinių ir ambasadorių sąrašas 

 Pasiuntiniai Lietuvai 
 nuo 2014 m. – Ba Hava Keita, pirmoji (rezidavo Berlyne)Prezidentė priėmė Malio ambasadorės skiriamuosius raštus (Pažink valstybę)
 nuo 2017 m. – Toumani Djimé Diallo, antrasisViceministras N. Germanas susitiko su naujuoju Malio ambasadoriumi Lietuvai (Lietuvos Respublikos užsienio reikalų ministerija)  (rezidavo Berlyne)
 nuo 2019 m. – Ūmu Sal Sek, trečioji (reziduoja Berlyne)Malio ambasadorė pakvietė glaudžiau bendradarbiauti atsinaujinančios energetikos ir viešojo sektoriaus skaitmenizavimo srityse (Lietuvos Respublikos užsienio reikalų ministerija)

 Pasiuntiniai Maliui 
Lietuva nėra akreditavusi ambasadoriaus Maliui.

 Šaltiniai 

 Nuorodos 
 Malis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Malis